XO คาดรายได้-กำไรสุทธิปีนี้ใกล้เคียงปี 57 รับผลกระทบศก.ยุโรปชะลอตัว
XO คาดรายได้-กำไรสุทธิปีนี้ใกล้เคียงปี 57 รับผลกระทบเศรษฐกิจยุโรปชะลอตัว เชื่อโรงงานนิคมอมตะซิตี้ จ.ระยอง ที่จะเริ่มผลิตได้ช่วง Q2/59 จะทำให้มีกำลังการผลิตเพิ่มขึ้นอีกเท่าตัว หรือราว 1.4 หมื่นตัน ต่อ 1 กะ 
24 ส.ค. 2558

นายจิตติพร  จันทรัช กรรมการผู้จัดการ บริษัท เอ็กโซติค ฟู้ด จำกัด (มหาชน) หรือ XO เปิดเผยว่า บริษัทคาดว่าปี 58 บริษัทจะมีรายได้และกำไรสุทธิใกล้เคียงกับปี 57 ที่มีรายได้จากการขายอยู่ ที่ 734.95 ล้านบาท ส่วนกำไรสุทธิอยู่ที่ 86.20 ล้านบาท ซึ่งเป็นไปตามภาวะเศรษฐกิจของยูโรโซนที่ชะลอตัว และกำลังการผลิตสินค้าของบริษัทที่ค่อนข้างเต็มแล้ว
ทั้งนี้แม้สถานการณ์ผันผวนของเศรษฐกิจในยูโรโซน ส่งผลกระทบต่อกลุ่มลูกค้าหลัก ซึ่งบริษัทยังหาลูกค้ากลุ่มใหม่ๆ อย่างต่อเนื่อง เพื่อการเติบโตที่แข็งแกร่งในอนาคต อีกทั้งในปัจจุบันบริษัทสามารถเดินหน้ากำลังการผลิตสินค้าได้เต็มกำลังการผลิต และเชื่อว่าหลังจากโรงงานใหม่ที่นิคม อมตะซิตี้ จ.ระยอง แล้วเสร็จ คาดว่าจะเริ่มผลิตเชิงพาณิชย์ได้ในช่วงไตรมาส 2/59 จะสนับสนุนให้บริษัทมีกำลังการผลิตเพิ่มขึ้นอีกเท่าตัว หรือประมาณ 1.4 หมื่นตัน ต่อ 1 กะ สนับสนุนให้สามารถรองรับความต้องการซื้อได้เพิ่มขึ้น มีต้นทุนลดลง และเติบโตขึ้นอย่างแข็งแกร่ง
 